Zoo Taiping

Zoo Taiping atau Taman Mergastua Sultan Idris Shah merupakan satu-satunya zoo yang terletak di sebelah utara Semenanjung Malaysia. Zoo tertua di Malaysia ini dirasmikan pada Mac 7 1924. Dengan kawasan seluas 36 ekar ini, Zoo Taiping telah memulakan satu pembaharuan dengan memperkenalkan pameran haiwan dengan menggunakan konsep terbuka dengan mengutamakan habitat asal haiwan yang dipamerkan. Selain itu, ia juga menjalankan program pembiakan dan konservasi hidupan liar dan telah berjaya membiakkan beberapa spesies seperti harimau, singa, siamang, rusa, nilgai dan burung kuak. Zoo Taiping turut memperkenalkan program Night Safari yang memaparkan haiwan-haiwan yang aktif pada waktu malam (nokturnal) dan telah bermula sejak Mac 2003 lagi. Zoo Taiping mempunyai keistimewaannya yang tersendiri dengan terletaknya di kawasan semula jadi di Taman Tasik Taiping berhampiran kaki Bukit Larut. Keindahan alam semula jadi yang menarik seperti aliran anak sungai, tasik dan kehijauan flora menambahkan lagi keunikan Zoo Taiping dalam mempamerkan suasana semula jadi. Zoo Taiping merupakan zoo awam pertama yang dibuka di Malaysia. Haiwan Zoo ini mempunyai 1500 koleksi haiwan daripada 140 spesies. Ia menempatkan bilangan beruk kentoi terbanyak di Malaysia, iaitu tiga belas ekor, berbanding hanya enam ekor di Zoo Negara dan lima ekor di Zoo Melaka. Haiwan-haiwan lain di zoo ini termasuk: Mamalia Burung Reptilia Kura-kura sulkata Baning lonjong Buaya jejulung Tedung selar Kura-kura katup Ular daun oriental Buaya tembaga Ikan Keli gergasi Afrika Arapaima Toman Lampam jawa Tilapia Haruan Lampam sungai Lihat juga Zoo Negara Zoo Melaka Rujukan Pautan luar Laman web rasmi Zoo Taiping